**PIKA MATERIALE. LËVIZJET MEKANIKE**

Kinematika studjon lëvizjen e trupave ne hapësirë dhe kohë, pa marrë parasysh shkaqet e këtyre lëvizjeve.

Fillimisht do të trajtojmë kinematikën e pikës materiale, ku me pikë materiale dotë kuptohet trupi, dimensionet e të cilit në kushtet ku studjohet lëvizja nuk merren parasysh.Themi se njohim lëvizjen e një pike materiale në rast se dimë:

1. **Trajektoren e lëvizjes** që është vija e përshkruar në hapësirë nga pika materile gjatë lëvizjes. Në vartësi nga forma e trajektores lëvizja mund të jetë: drejtvizore, rrethore osenë përgjithësi e lakuar.

2. **Origjina e lëvizjes** që është një pikë cfarëdo e zgjedhur mbi trajektore. Është mirë që si origjinë të zgjidhet pozicioni fillestar i pikës materiale që kryen lëvizjen.

3. **Ekuacioni i lëvizjes**, i cili shpreh vartësinë e rrugës që kryen pika materiale në lëvizje nga koha.

Me **rrugë** të pikës materiale do të kuptojmë largësinë e matur mbi trajektoren që kapërshkuar pika materiale gjatë një kohe.

